
Kreenholmi – 26.Juuli – Uusküla – Oru kvartali maa-ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Amet. Detailplaneeringu koostamise eesmärgiks on planeeritava maa-ala liikluskorralduse (parkimise ja Kreenholmi- 26.Juuli- Uusküla- Oru kvartali liikluskorralduse, uue sisseõidutee rajamine Uusküla tänava ja Kreenholmi viadukti ühendamisega) lahendamine, krundipiiride täpsustamine ja muutmine, heakorrastuse, haljastuse lahendamine. 
Planeeritava ala pindala on ca 25,15 ha. Detailplaneering algatati 09.12.2004.a. Narva Linnavolikogu otsusega nr 159/46. Detailplaneeringu vastuvõtmine toimus 15.03.2007.a. Narva Linnavolikogu otsuse nr 91 alusel. Avaliku väljapaneku perioodil esitati kirjalikke ettepanekuid ja proteste, mille alusel täiendati ja muudeti detailplaneeringu lahendusi. 
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Narva Linnavolikogu otsus
3.1
 Vastu võtta ja suunata avalikule väljapanekule Kreenholmi – 26.Juuli – Uusküla – Oru kvartali maa-ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

